CELEX: 32013R0698
Language: el
Date: 2013-07-19 00:00:00
Title: Εκτελεστικός κανονισμός (ΕΕ) αριθ. 698/2013 της Επιτροπής, της 19ης Ιουλίου 2013 , περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

23.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 198/35
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 698/2013 ΤΗΣ ΕΠΙΤΡΟΠΉΣ
   της 19ης Ιουλίου 2013
   περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «συνδυασμένη ονοματολογία», η οποία παρατίθεται στο παράρτημα I του εν λόγω κανονισμού.
            
         
               (2)
            
            
               Η απόφαση του Δικαστηρίου της 17ης Δεκεμβρίου 2009 στις συνεκδικασθείσες υποθέσεις C-410/08 έως C-412/08 («Swiss Caps») παρουσίασε ένα νέο παράδειγμα για την κατάταξη των «συμπληρωμάτων διατροφής».
            
         
               (3)
            
            
               Αφενός, η σκέψη 29 της εν λόγω απόφασης ορίζει ότι «ο προορισμός του προϊόντος μπορεί να αποτελέσει αντικειμενικό κριτήριο κατατάξεως, αρκεί να είναι συμφυής με το εν λόγω προϊόν». Αφετέρου, η σκέψη 32 ορίζει ότι η παρουσίαση σε κάψουλες αποτελεί «καθοριστικό στοιχείο, ενδεικτικό της χρήσης τους ως συμπληρωμάτων διατροφής, δεδομένου ότι καθορίζει τη δοσολογία των παρασκευασμάτων διατροφής, τον τρόπο απορροφήσεώς τους και το σημείο στο οποίο θεωρητικώς δραστηριοποιούνται.».
            
         
               (4)
            
            
               Κατά συνέπεια, σύμφωνα με την απόφαση του Δικαστηρίου, προϊόντα που χρησιμοποιούνται ως συμπληρώματα διατροφής τα οποία σκοπούν να διατηρήσουν υγιή τον οργανισμό και παρουσιάζονται σε κάψουλες κατατάσσονται στην κλάση 2106 ως «παρασκευάσματα διατροφής που δεν κατονομάζονται ούτε περιλαμβάνονται αλλού».
            
         
               (5)
            
            
               Ωστόσο, προβλήματα σχετικά με τη δασμολογική κατάταξη θα μπορούσαν να ανακύψουν σε περίπτωση της κατάταξης προϊόντων με την ίδια σύνθεση, τον ίδιο σκοπό, με μορφή δόσεων, αλλά που παρουσιάζονται σε δισκία, παστίλιες ή χάπια.
            
         
               (6)
            
            
               Ως εκ τούτου, προκειμένου να διασφαλιστεί η συνεπής ερμηνεία της συνδυασμένης ονοματολογίας, η κατάταξη των παρασκευασμάτων διατροφής που παρουσιάζονται με μορφή δόσεων, όπως οι κάψουλες, τα δισκία, οι παστίλιες και τα χάπια, και προορίζονται για χρήση ως συμπληρώματα διατροφής, θα πρέπει να λαμβάνει υπόψη της τα κριτήρια που διατυπώνονται στις συνεκδικασθείσες υποθέσεις C-410/08 έως C-412/08 («Swiss Caps»).
            
         
               (7)
            
            
               Κατά συνέπεια, θα πρέπει να παρεμβληθεί νέα συμπληρωματική σημείωση στο κεφάλαιο 21 της συνδυασμένης ονοματολογίας, ώστε να διασφαλιστεί η ενιαία ερμηνεία σε ολόκληρη την επικράτεια της Ένωσης.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο κεφάλαιο 21 της συνδυασμένης ονοματολογίας, η οποία παρατίθεται στο παράρτημα I του κανονισμού (ΕΟΚ) αριθ. 2658/87, παρεμβάλλεται η ακόλουθη συμπληρωματική σημείωση 5:
   
      
                  «5.
               
               
                  
                     «Άλλα παρασκευάσματα διατροφής που παρουσιάζονται με μορφή δόσεων, όπως οι κάψουλες, τα δισκία, οι παστίλιες και τα χάπια, και τα οποία προορίζονται για χρήση ως συμπληρώματα διατροφής κατατάσσονται στην κλάση 2106, εκτός εάν κατονομάζονται ή περιλαμβάνονται αλλού.».
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουλίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.